Kaber Hero Kaber Zero

Kaber Hero Kaber Zero ialah sebuah siri televisyen Malaysia yang merupakan judul kedua dalam slot Aksi di TV3. Siri terbitan Asia Media Company ini dibintangi oleh Zul Yahya sebagai Kaber, seorang penyiasat persendirian yang memiliki kuasa luar biasa.

Sinopsis
Kaber ialah seorang penyiasat persendirian yang berasal dari pekan Sintok. Pada suatu hari, ketika bertarung dengan sekumpulan pengedar dadah, Kaber dihumban ke dalam peti sejuk lalu terkena renjatan elektrik di dalamnya. Mujurlah dia terselamat, tetapi renjatan itu memberikannya kuasa luar biasa, yang mana dia boleh berlari pantas seperti angin dan melompat-lompat di antara bangunan tinggi, dan memanfaatkan kebolehan ini untuk menyelamatkan sesiapa yang memerlukannya.

Bagaimanapun, kuasa luar biasa ada satu kelemahan utama iaitu hilang apabila Kaber terlihat warna merah yang ketara dalam pemandangannya. Malangnya, ini sering berlaku apabila Kaber paling memerlukan kuasanya.

Rujukan

Pautan luar
Kaber Hero Kaber Zero di TV3

Kategori:Rancangan TV3
Kategori:Siri drama televisyen Malaysia
Kategori:Drama Melayu
Kategori:Drama arahan Faisal Ishak